Biex tasal hawn, trid tipparkja xi nofs mil 'il bogħod, fit-trab, safejn twassal it-triq fil-Bajja ta' San Tumas, u tkompli miexi 'l ġewwa minn passaġġ maġenb xatt il-baħar, fuq naħa, u n-naħa l-oħra għelieqi telgħin 'il fuq lejn l-għolja tal-Munxar. Fiż-żmien meta ħadt ir-ritratt kien l-aqwa tas-sajf, u l-fliflopp wara ftit imtela' b'taħlita ta' għaraq u tajn, tant li bilkemm stajt nimxi sew speċjalment fil-partijiet fejn kelli nitla' biċċa telgħa. Sħana qawwija, xemx tikwi, u baħar frisk – ME-RA-VIL-JUŻ. Ġarrejt flixkun ilma kiesaħ miegħi u mnalla għax m'hemmx mnejn tixtri Coca.